Sancho Remíriz - Biquipedia, a enziclopedia libre

# Sancho Remíriz

### De Biquipedia

Sancho Remíriz

Informazión
Rei en | Aragón y Nabarra
dende | 1063 (Aragón) y 1076 (Nabarra)
dica | 1094
Prezedito por | Remiro I (Aragón) Sancho Garzés IV (Nabarra)
Suzedito por | Pietro I
Naximiento | 1042
Muerte | 1094

Sancho Remiríz estió rei d'Aragón entre 1063-1094 y de Nabarra entre 1076-1094. Conoxito como Sancho I d'Aragón y como V de Nabarra.

Fillo de Remiro I y Ermesinda de Foix. Se casó en primeras nunzias con Isabel d'Urchel d'a que naxería o futuro rei Pietro I.

Suzedió á lo suyo pai á la edá de 18 años. Prenió Balbastro á los musulmans, en 1065, en unión con Armengol, conde d'Urchel, qui morió en a reyerta. O rei de Nabarra, Sancho Garzés, primo de Sancho Remíriz, estió asasinato por o suyo chirman Remón, que en una marcha de cazata li empentó dende un cantal. Os nabarros, no quereban estar gubernatos por o fratrizida, eslixioron como rei a Sancho Remíriz, o cualo encorporo a corona de Pamplona á la d'Aragón.

Signum Regis de Sancho Remíriz

En 1078 talló os campos de Zaragoza, construyió a fortidura de Castellar, más tardi fazié trebutario á lo rei arabe d'aquera ziudá. En 1083 s'apoderó d'o castiello de Graus y d'Ayerbe que mandó repoblar. A conquista d'a plana s'iba asegurando con a construzión de castiellos. Construyió os castiellos de Lobarre, Obano, Montearagón, Artasona y Castiliscar entre atros.

En l'añada 1086, abendo ganato Monzón, dió ista ziudá con tetulo de rei á lo suyo fillo Don Pietro, qui ya lo yera de Sobrarbe y Ribagorza.

Para establecer relaciones cordiales con Castiella, aduyó á Alifonso VI en a baralla de Sagraxas (1086) y en a defensa de Toledo (1090) y, tamién achustó un tratau d'aduya mutua con o Zid Campeador (1092).

Morió o 4 de chunio de l'añada 1094 d'un flechazo que rezibió mientres yera encorralando Uesca. O suyo calabre estió lebato á lo monesterio de Montearagón, y trasladato dimpués á lo de San Chuan d'a Peña.

A suya segunda muller estió Felizia de Roucy, d'a cuala naxioron o infán D.Ferrando de Nabarra, Alifonso I y Remiro II.

Predezesor: Remiro I | Rei d'Aragón 1063 - 1094 | Suzesor: Pietro I
Predezesor: Sancho Garzés IV | Rei de Nabarra 1076 - 1094 | Suzesor: Pietro I

Retrieved from "http://an.wikipedia.org../../../s/a/n/Sancho_Rem%C3%ADriz_b8c0.html"

Categorías: Istoria d'Aragón | Reis de Nabarra | Reis d'Aragón

##### Views

- Articlo
- Descusión
- Current revision

##### Rechirar

##### Atras luengas

- Català
- Deutsch
- English
- Español
- Euskara
- Français
- עברית
- 日本語
- Nederlands
- Polski
- Português